A franciák 1744-ben és 1745-ben megtámadták a hollandok által védett Menent és Tournait, ami miatt a köztársaság 1745-ben belépett a háborúba az osztrák oldalon. A franciák azonban 1745 májusában súlyos vereséget mértek a szövetségre a fontenoyi csatában, a következő évre pedig Osztrák-Németalföld majd minden nagyobb városát megszállták. 1747-ben egy kisebb erővel a köztársasághoz tartozó Zeeland-Flandriába is bevonultak. A franciák megjelenése az ország területén politikai válságot idézett elő, az orániai párt egyre hangosabban követelte egy erőskezű kormányzó kinevezését. IV. Vilmos herceg támogatói (élükön Willem Bentinck van Rhoonnal) a következő évben mindegyik tartományban felülkerekedtek és átvették a republikánus régensektől a hatalmat. Az erős antikatolikus felhangokkal bíró politikai fordulat nem nélkülözte az erőszakos akciókat sem.

A hollandok hatalmas kereskedőflottát és az azt védelmező haditengerészetet állítottak fel; ezt elősegítette a fűrészmalmok széleskörű elterjedése. A hagyományosan tengerjáró hollandok egyre nagyobb szeletet hasítottak maguknak a világkereskedelemből, elsősorban a portugálok és a spanyolok kárára. 1602-ben megalakult a Holland Kelet-indiai Társaság (Verenigde Oostindische Compagnie, VOC), a világ első nemzetközi cége. A részvényeivel való kereskedés alapozta meg az amszterdami részvénytőzsdét. A VOC a 17. századra a világ legnagyobb vállalkozásává nőtte ki magát. A növekvő kereskedelem finanszírozására 1609-ben megalakult az Amszterdami Bank, a nemzeti bankok elődje.

Litvániában 1655. október 20-án Janusz Radziwiłł herceg, hetman wielki litewski felbontotta a lengyel-litván uniót, és aláírta a kėdainiai-i szerződést, amely megkötötte Litván Nagyfejedelmet Svédországgal, cserébe a svéd király kötelezte magát, hogy visszaszerzi Litvániának az Oroszország elleni háborúban elvesztett területeit. Radziwiłł herceget nagy mértékben személyes okok irányították: amikor a litván hadsereget vezette az oroszországi háborúban, csak vereségeket szenvedett, amelyekkel a Koronát és személyesen II. János Kázmér királyt vádolta; ezenkívül a herceg protestáns (kálvinista) vallású volt (X. Károly Gusztáv pedig luteránus).

2004. november 2-án újabb politikai gyilkosság rázta meg a holland közvéleményt, amikor Theo van Gogh filmrendezőt megölte egy marokkói származású radikális muzulmán, aki úgy vélte, hogy a rendező megsértette a vallását.

2002-ben rövid ideig az X-Quisite lánycsapat tagja volt. Karrierje kezdetén torontói nightclubokban lépett fel. 2005-ben Los Angelesbe ment, hogy lemezszerződésre tegyen szert. A lemezcégeknek tetszett külseje és énekhangja, de Melanie szavaival élve „tudtam, hogy amint dolgozni kezdek vagy leszerződök velük, megpróbáltatnak átváltoztatni valami teljesen mássá. Ezt nem akartam.” Több híres előadó, köztük Rihanna és Kardinal Offishall számára is írt dalokat társszerzőként, és Syren Hall álnéven elénekelte a Somebody Come Get Me reggae-dalt, ami felkerült a Reggae Gold 2008 című válogatásalbumra. 2007-ben Steve Rifkind felfedezte és leszerződtette a SRC Recordshoz és a Universal Motownhoz. Melanie ezután Kanye Westtel turnézott a Glow in the Dark turnén.